ཐོག་མར་ཨ་རིའི་བོན་གཤེན་གླིང་གི་དབུ་འཛིན་སྐྱོང་སྤྲུལ་དགེ་བཤེས་བསྟན་འཛིན་རྣམ་རྒྱལ་རིན་པོ་ཆེ་མཆོག་གི་ཐུགས་འགན་འོག་བོན་གཤེན་གླིང་ནས་སྨན་སྦྱོར་འཕྲོད་བསྟེན་ཆེད་གདན་འདྲེན་ཞུས་དོན་ལྟར་སྐབས་དེར་ཕེབས་པ་ནས་བཟུང་སྨན་བཅོས་ཡག་པོ་བྱུང་ནས་སྐུ་ཁམས་གསལ་དྭངས་ཆགས་ཡོད་པ་དངོས་ཡོད་གནས་ཚུལ་ལྟར་ཡིན།དེ་ཡང་བོད་ཕྱི་ནང་གཉིས་སུ་བཞུགས་པའི་གཡུང་དྲུང་བོན་གྱི་བླ་སྤྲུལ་དགེ་བཤེས་གྲྭ་བཙུན་ཇོ་སྔགས་དང་བཅས་པའི་ལྷ་སྡེ་མི་སྡེ་ཡོངས་ནས་མཆོག་གསུམ་དམ་ཅན་རྒྱ་མཚོ་ལ་གསོལ་འདེབས་འཕྲིན་བཅོལ་དང་།ཡི་དམ་ཕྱི་ནང་གསུམ་གྱི་བསྙེན་སྒྲུབ།སྲིད་རྒྱལ་སྲུང་མའི་འབུམ་ཚོགས།སྐུ་ཕྱྭའི་གེགས་སེལ་ཞབས་རིམ་ཚཱ་ཚཱ་ཉེའུ་འདོན་ལ་སོགས་ཞབས་རིམ་རྒྱ་ཆེར་བགྱིས་པའི་ནུས་མཐུ་དང་ལས་སྨོན་དམ་ཚིག་བཟང་པོའི་རྒྱུ་རྐྱེན་ལས།དུས་ཐོག་ཏུ་ཆེས་མཐོའི་སྨན་སྦྱོར་མཐུན་རྐྱེན་སྦྱར་བ་སོགས་ཀྱིས་བློ་ཡུལ་ལས་འདས་པའི་སྐུ་གཟུགས་ལ་གྲུབ་འབྲས་ཁྱད་དུ་འཕགས་པ་ཐོན་ཡོད་པ་མངོན་གསལ་དོད་པོ་ཡིན།